ທ່ານໝໍ ທີ່ຊ່ອຍ ສຫລ ຊອກຫາ ບິນ ລາເດັນ ຖືກຍ້າຍ ໄປຂັງ ຢູ່ບ່ອນ ທີ່ປອດໄພ
ທ່ານໝໍປາກິສຖານ ທີ່ຖືກຄຸກ ຍ້ອນຊ່ອຍສະຫະລັດ ຊອກຫາ ທ້າວໂອຊາມາ ບິນ ລາເດັນ ຫົວໜ້າອາລກາອີດາ ໄດ້ຖືກຍ້າຍໄປຂັງ ຢູ່ບ່ອນປອດໄພ.
ທ່ານໝໍປາກິສຖານ ທີ່ຊ່ອຍສະຫະລັດ ຕາມລ່າຫາໂຕໂອຊາມາ ບິນ ລາເດັນ ໄດ້ຖືກຍ້າຍຈາກຄຸກ ທີ່ເມືອງເພຊາວາ ໂດຍເຈົ້າໜ້າທີ່ ແລະນຳໂຕຜູ້ກ່ຽວໄປ ຂັງໄວ້ຢູ່ບ່ອນອື່ນ ເຈົ້າໜ້າທີ່ບໍ່ໄດ້ເປີດເຜີຍຂໍ້ມູນກ່ຽວກັບ ທ່ານໝໍຊາກິລ ອາຟຣິດີ ໄດ້ຖືກນຳໄປ ຂັງຢູ່ບ່ອນໃດ ແຕ່ກໍກ່າວວ່າ ມັນເປັນ “ສະຖານທີ່ໆປອດໄພ ” ນ້ອງຊາຍຂອງທ່ານໝໍ, ທ່ານຈາມິລ ກ່າວຕໍ່ອົງການຂ່າວຝຣັ່ງວ່າ ເຈົ້າໜ້າທີ່ລັດ ຖະບານຍັງໄດ້ແຈ້ງໃຫ້ລາວຊາບວ່າ ອ້າຍຂອງລາວ ຈະຖືກນຳໄປຂັງໄວ້ຢູ່ “ສະ ຖານທີ່ໆປອດໄພ ” ທ່ານໝໍອາຟຣິດີ ເປັນຜູ້ອອກອຸບາຍລິເລີ້ມໂຄງການສັກຊາວັກຊີນ ເພື່ອຊ່ອຍສະ ຫະລັດ ຕາມຫາແລະສັງຫານທ້າວໂອຊາມາ ບິນ ລາເດັນ ຜູ້ນຳຂອງກຸ່ມກໍ່ການ ຮ້າຍ ທ່ານໝໍອາຟຣິດີໄດ້ຖືກຕັດສິນ ໃຫ້ຕິດຄຸກ 33 ປີ ຫຼັງຈາກໜ່ວຍປະຕິບັດງານພິ ເສດເນວີຊຽລ (Navy Seal) ໄດ້ສັງຫານ ທ້າວບິນລາເດັນ ທີ່ເມືອງອາໂບຕາບັດ